

VLADA REPUBLIKE HRVATSKE

Zagreb, 18. lipnja 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo gospodarstva i održivog razvoja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o imenovanju članova izaslanstva Republike Hrvatske u međudržavnom povjerenstvu za praćenje provedbe Ugovora i obavljanje drugih zadataka u skladu s Ugovorom između Vlade Republike Hrvatske i Vlade Republike Slovenije o uređenju statusnih i drugih pravnih odnosa vezanih uz ulaganje, iskorištavanje i razgradnju Nuklearne elektrane Krško |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/11, 119/14, 93/16 i 116/18), a u vezi s člankom 18. stavkom 1. Ugovora između Vlade Republike Hrvatske i Vlade Republike Slovenije o uređenju statusnih i drugih pravnih odnosa vezanih za ulaganje, iskorištavanje i razgradnju Nuklearne elektrane Krško (»Narodne novine«-Međunarodni ugovori, broj 9/02), Vlada Republike Hrvatske je na sjednici održanoj \_\_\_\_\_\_ 2021. godine donijela

**ODLUKU**

**o imenovanju članova izaslanstva Republike Hrvatske u međudržavnom povjerenstvu za praćenje provedbe Ugovora i obavljanje drugih zadataka u skladu s Ugovorom između Vlade Republike Hrvatske i Vlade Republike Slovenije o uređenju statusnih i drugih pravnih odnosa vezanih uz ulaganje, iskorištavanje i razgradnju**

**Nuklearne elektrane Krško**

**I.**

Imenuju se članovi izaslanstva Republike Hrvatske u međudržavnom povjerenstvu za praćenje provedbe Ugovora i obavljanje drugih zadataka u skladu s Ugovorom između Vlade Republike Hrvatske i Vlade Republike Slovenije o uređenju statusnih i drugih pravnih odnosa vezanih uz ulaganje, iskorištavanje i razgradnju Nuklearne elektrane Krško (u daljnjem tekstu: izaslanstvo Republike Hrvatske).

**II.**

U izaslanstvo Republike Hrvatske imenuju se:

- dr. sc. Tomislav Ćorić, ministar gospodarstva i održivog razvoja, predsjednik

- Ivo Milatić, državni tajnik, Ministarstvo gospodarstva i održivog razvoja, član

- dr.sc. Kristina Čelić, ravnateljica Uprave za energetiku, Ministarstvo gospodarstva i održivog razvoja, član

- dr. sc. Damir Trut, Ministarstvo unutarnjih poslova, član

- Andreja Metelko-Zgombić, državna tajnica, Ministarstvo vanjskih i europskih poslova, članica

**III.**

Sredstva za rad izaslanstva Republika Hrvatska osigurana su u državnom proračunu Republike Hrvatske za 2021. godinu, s pozicija ministarstava čiji predstavnici sudjeluju u radu izaslanstva Republike Hrvatske.

**IV.**

Danom stupanja na snagu ove Odluke prestaje važiti Odluka o imenovanju članova izaslanstva Republike Hrvatske u međudržavnom povjerenstvu za praćenje provedbe Ugovora i obavljanje drugih zadataka u skladu s Ugovorom između Vlade Republike Hrvatske i Vlade Republike Slovenije o uređenju statusnih i drugih pravnih odnosa vezanih uz ulaganje, iskorištavanje i razgradnju Nuklearne elektrane Krško, KLASA: 022-03/17-04/403*,* URBROJ: 50301-25/27-17-2, od 16. studenoga 2017. godine.

V.

Ova Odluka stupa na snagu danom donošenja.

KLASA:

URBROJ:

Zagreb,

**PREDSJEDNIK**

**mr. sc. Andrej Plenković**

**OBRAZLOŽENJE**

Na temelju članka 18. stavka 1. Ugovora između Vlade Republike Hrvatske i Vlade Republike Slovenije o uređenju statusnih i drugih pravnih odnosa vezanih uz ulaganje, iskorištavanje i razgradnju Nuklearne elektrane Krško (»Narodne novine«-Međunarodni ugovori, broj 9/02), ugovorne stranke osnivaju međudržavno povjerenstvo koje će pratiti provedbu Ugovora i obavljati druge poslove u skladu s Ugovorom. Povjerenstvo čine izaslanstva ugovornih stranaka. Svako izaslanstvo ima predsjednika i četiri člana.

Zadnje imenovanje u navedeno međudržavno povjerenstvo bilo je 2017. godine, a imajući u vidu promjenu radnih mjesta pojedinih članova te organizacijske promjene u tijelima državne uprave nužno je odrediti nove članove izaslanstava Republike Hrvatske koji će pratiti provedbu gore navedenog Ugovora.

Ovim prijedlogom Odluke o imenovanju članova izaslanstva Republike Hrvatske u međudržavnom povjerenstvu za praćenje provedbe Ugovora i obavljanje drugih zadataka u skladu s Ugovorom između Vlade Republike Hrvatske i Vlade Republike Slovenije o uređenju statusnih i drugih pravnih odnosa vezanih uz ulaganje, iskorištavanje i razgradnju Nuklearne elektrane Krško imenuju se novi članovi ispred Vlade RH u navedeno povjerenstvo.

Ispred Ministarstva gospodarstva i održivog razvoja predlažu se dr. sc. Tomislav Ćorić, ministar gospodarstva i održivog razvoja kao predsjednik povjerenstva te Ivo Milatić, državni tajnik i dr.sc Kristina Čelić, ravnateljica Uprave za energetiku za članove povjerenstva. Također, za članove povjerenstva predlažu se ispred Ministarstva unutarnjih poslova, kao nezavisnog regulatora za radiološku i nuklearnu sigurnost u RH, dr.sc. Damir Trut, a ispred Ministarstva vanjskih i europskih poslova državna tajnica za Europu, gđa Andreja Metelko-Zgombić.